TKN บวกเกือบ 4% ราคาสูงสุดตั้งแต่เข้าตลาดฯ
TKN บวกเกือบ 4% ราคาสูงสุดตั้งแต่เข้าตลาดฯ ล่าสุด ณ เวลา 11.00 น. ราคาอยู่ที่ 25.00 บาท บวก 0.90 บาท หรือ 3.73% สูงสุดที่ 25.25 บาท ต่ำสุดที่ 23.90 บาท มูลค่าซื้อขายที่ 411.19 ล้านบาท โบรกฯ แนะ “ซื้อ” ชูเป้า 32 บ.
25 ต.ค. 2559

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 11.00 น. ราคาอยู่ที่ 25.00 บาท บวก 0.90 บาท หรือ 3.73% สูงสุดที่ 25.25 บาท ต่ำสุดที่ 23.90 บาท มูลค่าซื้อขายที่ 411.19 ล้านบาท โดยราคาหุ้นปรับตัวสูงสุดนับตั้งแต่เข้าตลาดหลักทรัพย์เมื่อวันที่ 3 ธันวาคม 2558

 
บล.ดีบีเอส วิคเคอร์ส ระบุในบทวิเคราะห์ ว่า TKN การก่อสร้างโรงงานใหม่เสร็จแล้ว โดยมีกำลังการผลิต 6,000 ตัน/ปี (+90% จากปัจจุบัน) บริษัทกำลังอยู่ระหว่างทดสอบเครื่องจักร
โดยคาดว่าจะเริ่ม Test run ได้ในไตรมาส 1/60 บริษัทมีแผนเพิ่มการผลิตเป็นเฟสๆ ซึ่งด้วยอุปสงค์ที่สูงมาก ทำให้มีแนวโน้มว่าระยะเวลาในการเพิ่มปริมาณการผลิตจะเร็วขึ้นจากแผนเดิม
ทั้งนี้โรงงานใหม่นี้มีประสิทธิภาพสูงและทำให้มี Economy of scales เพิ่ม ดังนั้นอัตรากำไรขั้นต้นจึงสามารถปรับขึ้นได้ (คาดว่าจะเพิ่มจาก 35.4% ในปี 58 เป็น 36.1% ในปี 59 และ 36.5% ในปี 60)
ล่าสุดเป็นสปอนเซอร์ให้ทีมฟุตบอลไทย และจะเปิดจุดจำหน่ายเพิ่มอีก 2-3 แห่งในทำเลที่มีนักท่องเที่ยวหนาแน่น โดยสิ้นปี 58 มีแล้ว 5 แห่ง ฐานะการเงินแข็งแกร่ง โดยเป็นเงินสดสุทธิ ในเชิงกลยุทธ์ แนะนำซื้อ ราคาพื้นฐานทาง DBSV ให้ไว้ที่ 32 บาท (อิงกับ P/E ปี 60 ที่ 38 เท่า ซึ่งเป็นอัตราการเติบโตของ EPS เฉลี่ยต่อปีช่วงปี 59-61)